ઈન્ટેલિજન્સ સૂત્રોનાં જણાવ્યા પ્રમાણે આ સમગ્ર હુમલામાં લશ્કર-એ-તોઈબાના ત્રણથી પાંચ આતંકીઓ સામેલ હતા. લશ્કર-એ-તોઈબાનો આતંકી ઈસ્માઈલ હુમલો કરનારા આતંકીઓના ગ્રૂપનું નેતૃત્વ સંભાળી રહ્યો હતો. બટેંગુનું આ રસ્તા પર હુમલાથી લગભગ ૫૦ મિનિટ પહેલા જ સુરક્ષાને હટાવી લીધી હતી અને લગભગ ૮.૨૦ કલાકે આતંકીઓએ અમરનાથ યાત્રી બસને નિશાન બનાવી હતી. આ હુમલા દરમિયાન અન્ય કેટલીક ગાડીઓ પર પણ ફાયરિંગ થયું હતું. પોલીસે પણ આતંકીઓ પર ફાયરિંગ કર્યું હતું. ક્રોસ ફાયરિંગમાં અનેક ગાડીઓને પણ અસર પહોંચી હતી.